CELEX: C2005/057/25
Language: fi
Date: 2005-03-05 00:00:00
Title: Yhteisöjen tuomioistuimen tuomio, (viides jaosto) 20 päivänä tammikuuta 2005, asiassa C-198/04: Euroopan yhteisöjen komissio vastaan Ranskan tasavalta (Jäsenyysvelvoitteiden noudattamatta jättäminen — Direktiivit 89/48/ETY ja 92/51/ETY — Tutkintotodistusten tunnustaminen — Säännellyt ammatit — Matkaopas)

5.3.2005   
            
            
               FI
            
            
               Euroopan unionin virallinen lehti
            
            
               C 57/13
            
         
      YHTEISÖJEN TUOMIOISTUIMEN TUOMIO,
   (viides jaosto)
   20 päivänä tammikuuta 2005,
   asiassa C-198/04: Euroopan yhteisöjen komissio vastaan Ranskan tasavalta (1)
   
   (Jäsenyysvelvoitteiden noudattamatta jättäminen - Direktiivit 89/48/ETY ja 92/51/ETY - Tutkintotodistusten tunnustaminen - Säännellyt ammatit - Matkaopas)
   (2005/C 57/25)
   Oikeudenkäyntikieli: ranska
   Asiassa C-198/04, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 4.5.2004, Euroopan yhteisöjen komissio (asiamiehinään M. Patakia ja H. Stovlbaek) vastaan Ranskan tasavalta (asiamiehinään G. de Bergues, C. Isidoro ja O. Christmann), yhteisöjen tuomioistuin (viides jaosto), toimien kokoonpanossa: jaoston puheenjohtaja R. Silva de Lapuerta sekä tuomarit J. Makarczyk ja P. Kūris (esittelevä tuomari), julkisasiamies: D. Ruiz-Jarabo Colomer, kirjaaja: R. Grass, on antanut 20.1.2005 tuomion, jonka tuomiolauselma on seuraava:
   
               1.
            
            
               Ranskan tasavalta ei ole noudattanut vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21 päivänä joulukuuta 1988 annetun neuvoston direktiivin 89/48/ETY ja direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18 päivänä kesäkuuta 1992 annetun neuvoston direktiivin 92/51/ETY, siltä osin kuin kyse on matkaoppaan ammatista, mukaisia velvoitteitaan, koska se ei ole toteuttanut kaikkia ensiksi mainitun direktiivin noudattamisen edellyttämiä toimenpiteitä ja koska se ei ole antanut kaikkia jälkimmäisen direktiivin noudattamisen edellyttämiä lakeja, asetuksia ja hallinnollisia määräyksiä.
            
         
               2.
            
            
               Ranskan tasavalta velvoitetaan korvaamaan oikeudenkäyntikulut.
            
         
      (1)  EUVL C 168, 26.6.2004.